recursal/SuperWikiNEXT-32B huggingface dataset:
|  |
| --- |
| Kefotaksiimi |
| Kefotaksiimi |
| Kefotaksiimi |
| **Systemaattinen (IUPAC) nimi** |
| (6R,7R)-3-(asetyylioksimetyyli)-7-[[(2Z)-2-(2-amino-1,3-tiatsol-4-yyli)-2-metoksi-iminoasetyyli]amino]-8-okso-5-tia-1-atsabisyklo[4.2.0]okt-2-eeni-2-karboksyylihappo |
| **Tunnisteet** |
| CAS-numero | 63527-52-6 |
| ATC-koodi | J01DD01 |
| PubChem | 5742673 |
| DrugBank | DB00493 |
| **Kemialliset tiedot** |
| Kaava | C16H17N5O7S2 |
| Moolimassa | 455,486 |
| SMILES | Etsi tietokannasta: eMolecules, PubChem |
| **Farmakokineettiset tiedot** |
| Hyötyosuus |  % |
| Proteiinisitoutuminen | 35–40 % |
| Metabolia |  ? |
| Puoliintumisaika | 1,1–1,3 tuntia |
| Ekskreetio | renaalinen |
| **Terapeuttiset näkökohdat** |
| Raskauskategoria | ? |
| Reseptiluokitus | 
 |
| Antotapa | intravenoosi |

**Kefotaksiimi** (C16H17S2N5O7) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina useiden bakteeri-infektioiden hoitoon. Kefotaksiimi kuuluu WHO:n laatimaan tärkeimpien lääkeaineiden luetteloon.

Ominaisuudet ja käyttö
----------------------

Kefotaksiimi kuuluu niin kutsuttuihin kolmannen sukupolven kefalosporiineihin. Muiden tämän lääkeaineryhmän lääkkeiden tavoin sen antibioottinen teho perustuu bakteerien soluseinän synteesin estoon. Yhdiste tehoaa erityisesti gramnegatiivisiin bakteereihin esimerkiksi kolibakteeriin, *Salmonella*-bakteereihin ja *Haemophilus*-suvun lajeihin. Kefotaksiimin teho grampositiivisiin bakteereihin on heikompi. Se vaikuttaa streptokokkeihin ja stafylokokkeihin lukuun ottamatta MRSA-kantoja. Kefotaksiimia käytetään hoidettaessa peritoniittia, keuhkokuumetta, bakteerin aiheuttamaa aivokalvontulehdusta tai virtsatieinfektioita.

Haittavaikutukset
-----------------

Kefotaksiimi voi aiheuttaa haittavaikutuksina ripulia, huonovointisuutta ja oksentamista. Myös allergisia oireita kuten ihottumaa ja harvoin anemiaa esiintyy.

Valmistus
---------

Kefotaksiimin synteesin keskeinen välituote on 2-(2-amino-4-tiatsolyyli)-2-metoksi-iminoetikkahappo, jota valmistetaan kuusivaiheisella synteesillä lähtien etyyliasetoasetaatista. Tämä välituote reagoi 7-amino-3-asetoksimetyylikefalosporiinihapon kanssa ja viimeinen vaihe on reaktio muurahaishapon kanssa.

Lähteet
-------

1. 1 2 3  M. Lindsay Grayson (päätoim.): *Kucers' The Use of Antibiotics*, s. 426–451. CRC Press, 2017. ISBN 9781498747967. Kirja Googlen teoshaussa (viitattu 7.4.2019). (englanniksi)
2. 1 2  Pekka T. Männistö & Raimo K. Tuominen: 51. Soluseinämää heikentävät bakteerilääkkeet *Farmakologia ja toksikologia*. Medicina. Viitattu 7.4.2019.
3. ↑  WHO Model List of Essential Medicines  2017. WHO. Viitattu 7.4.2019. (englanniksi)
4. ↑  Axel Kleemann: *Antiinfectives for Systemic Use, 1. Antibacterials, Ullmann's Encyclopedia of Industrial Chemistry*, John Wiley & Sons, New York, 2016. Viitattu 7.4.2019 (englanniksi)
5. ↑  Ṛuben Vardanyan, Victor J. Hruby: *Synthesis of essential drugs*, s. 454–455. Elsevier, 2006. ISBN 978-0-444-52166-8. Kirja Googlen teoshaussa (viitattu 7.4.2019). (englanniksi)
**Silvia Beatrice Pauline Granberg** (1. toukokuuta 1916 Tampere – 10. syyskuuta 2000 Helsinki) oli suomalainen Kansallismuseon tutkija ja Suomen 1900-luvun huomattavin itämaisen numismatiikan asiantuntija, jonka omistama 98 teoksen kokoelma on vuodesta 2002 ollut esillä Ateneumin taidemuseon kokoelmissa.

Granbergin vanhemmat olivat apteekkari, tehtailija Edvard Julius Granberg ja Gunhild Viktoria Karlsson. Hän valmistui Helsingin yliopistosta 1945 luettuaan arkeologiaa, itämaisia kieliä ja taidehistoriaa. Työskenneltyään harjoittelijana Kansallismuseossa Granberg jatkoi kieliopintoja 1948-1951 Uppsalassa, Jerusalemissa ja Lontoossa. Palattuaan työskentelemään Kansallismuseoon hän paneutui viikinkiaikaisiin itämaisiin rahalöytöihin. Hänen tärkeimmäksi tutkimusjulkaisukseen muodostui 1966 ilmestynyt rahaluettelo *Förteckning över kufiska myntfynd i Finland*. Kansallismuseossa hän vastasi 1950- ja 1960-luvuilla lähes yksinään tieteellisen numismatiikan asiantuntemuksesta. Granbergin kuoltua sukuhaaransa viimeisenä tekemättä testamenttia hänen huomattava taideteosten, mukaan lukien Von Wrightin veljesten ja 1800-luvun suomalaisten, ruotsalaisten ja venäläisten taiteilijoiden teoksia, sekä numismaattisen aineiston kokoelmansa päätyi valtiolle. Edellinen sijoitettiin Ateneumin taidemuseoon ja jälkimmäinen Museovirastoon.

Lähteet
-------

1. 1 2  Talvio, Tuukka: "Beatrice Granberg", *Suomen kansallisbiografia, osa 3*, s. 251-252. Helsinki: Suomalaisen Kirjallisuuden Seura, 2004. ISBN 951-746-444-4. / Teoksen verkkoversio.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat
* Alankomaat

 |
|  |
| Henkilöt | 
* Kansallisbiografia
* Uppslagsverket Finland
* Biografiasampo

 |
|  |
| Muut | 
* IdRef

 |

 |
Hiilipaperin, jonka punainen puoli tulee alkuperäistä vasten ja musta kopiota vasten.
**Hiilipaperi** (myös "kalkiopaperi" tai "kalkeeripaperi") on ohut väriä luovuttava paperi, joka kahden paperin väliin sijoitettuna jäljentää alempaan paperiin päällimmäiseen paperiin lyödyt tai piirretyt merkinnät. Pääasiassa hiilipapereita käytettiin kirjoituskoneissa ja mekaanisissa tulostimissa kuten kaukokirjoittimessa. Ennen kopiokoneiden aikakautta, kun toimistotyössä haluttiin arkistoon kopio kirjeestä, se tehtiin hiilipaperin avulla. Käyttämällä useampia paperi-hiilipaperikerroksia voitiin saada aikaan samalla kertaa 3-5 kopiota. Hiilipaperi voitiin myös käyttää useamman kerran, koska uusi teksti ei osunut aivan samaan kohtaan kuin aikaisempi. Hiilipaperi on ohut paperi, jonka toinen puoli on tiivis ja kiiltävä ja väriä luovuttava puoli yleensä musta tai sininen ja tahraava.

Hiilipaperista on käytetty myös nimityksiä kalkeerauspaperi ja kalkeeripaperi, sillä periaate on sama kuin kalkeerauksessa, jossa liidulla hierotun paperin avulla siirretään painolaattaan paperille piirretty kuva.

Viimeisiä vielä käytössä olevia sovelluksia hiilipaperille ovat erilaiset sekki- ja kuittivihkot ja manuaalinen pankkikorttimaksukuitin tulostuslaite. Niissä on käytössä hiiletön itsejäljentävä kopiopaperi NCR-paperi, joka kehitettiin 1950-luvulla.

Lähteet
-------

1. ↑  Kalkiopaperi *Kielitoimiston sanakirja*. Viitattu 4.12.2021.
2. ↑  Atelier Hannula (Arkistoitu – Internet Archive)
3. ↑  Hakanmediakronikkaa

Aiheesta muualla
----------------

* How Carbon Paper is Made
* Papers Website
**Pecha Kucha** (jap. ペチャクチャ) tai **Pecha Kucha -ilta** on esitysformaatti, jonka avulla voidaan esitellä luovaa työtä helposti ja epämuodollisesti. Sen suunnittelivat alun perin vuonna 2003 tokiolaisen arkkitehtitoimiston työntekijät, jotta nuoret muotoilijat voisivat tavata, verkostoitua ja esitellä töitään julkisesti. Formaatti on levinnyt eri puolille maailmaa.

Nimi juontuu japaninkielisestä sanasta, joka kuvaa keskustelun, "porinan", ääntä. 

Pecha Kucha -illan tavoitteena on pitää esitykset lyhyinä, kiinnostustaso korkealla ja tarjota mahdollisuus monen esittäjän ideoiden vaihdolle yhden illan kuluessa. Esittäjät ja aiheet valitaan hyvissä ajoin ennen esitystä. Jokainen esittäjä saa esittää 20 kuvaa, jokaista tasan 20 sekunnin ajan. Yhden esittelijän esitysaika on siis kuusi minuuttia 40 sekuntia. Tapahtumissa on yleensä 10–14 kutsuttua puhujaa. Esittäjät ovat usein muotoilun, arkkitehtuurin, valokuvauksen, kuvataiteiden tai muilta luovilta aloilta, mutta esitykset ovat alkaneet ulottua myös yliopistoihin ja liike-elämään. Los Angelesissa useat maantieteilijät ovat käyttäneet formaattia tutkimustyönsä visuaaliseen selostamiseen ja esittelyyn. Esitysten sisältöä ei rajoiteta millään tavalla. Jotkut järjestäjät ovat lisänneet formaattiin omia versioitaan. Groningenissa Hollannissa kaksi aikaa oli varattu yhtyeen live-esitykselle. 

Suomen ensimmäinen*lähde?* Pecha Kucha -ilta järjestettiin Oulussa Teatteriravintolassa 4. maaliskuuta 2008. Täydessä ravintolassa pidetyn lanseerauksen takasi se, että puolet illan esiintyjistä oli arkkitehtejä ja puolet taiteilijoita. Järjestäjänä oli Pohjois-Suomen Arkkitehdit SAFA. 

Rovaniemellä, joka on maailman pohjoisin*lähde?* Pecha Kucha -paikkakunta, järjestettiin Pecha Kucha Night lokakuussa 2008. Tapahtumassa kuultiin muun muassa luovien alojen taitajien puheita. Helsingissä ryhdyttiin järjestämään Pecha Kucha -tapahtumia syksyllä 2006.

Lähteet
-------

1. 1 2  Oulun Pecha Kucha -organisaatio. Viitattu 18.12.2008.
2. ↑  Mikko Vaija, Pecha Kucha tulee Helsinkiin, Image 22.9.2006. Viitattu 18.12.2008. (Arkistoitu – Internet Archive)
Taulukko Accrington FC:n liigasijoituksista vuosina 1889-1893.
**Accrington Football Club** on entinen jalkapalloseura Englannista. Accrington FC, lempinimeltään *Owd Reds*, oli yksi Englannin liigan kahdestatoista alkuperäisestä joukkueesta ja niistä ainoa, joka ei ole enää toiminnassa.

Accrington FC perustettiin Accringtonissa (nyk. Hyndburn, Lancashire) vuonna 1876 paikallisten jalkapalloilijoiden kokoontuessa pubiin. Joukkue osallistui ensimmäisen kerran Lancashire Cupiin 1879 ja FA Cupiin 1881. Vuonna 1884 joukkueesta tuli osa Englannin jalkapalloliiton vastaista ryhmittymää, kun kävi ilmi, että Accrington FC oli edellisenä vuonna maksanut pelaajapalkkioita, joka vielä tuolloin oli sääntöjenvastaista. Tämän vuoksi seura erotettiin jalkapalloliitosta ja diskattiin FA Cupista kahtena kautena peräkkäin.

Ammattilaisuuden tullessa sallituksi kesäkuussa 1885 Accrington FC liittyi takaisin jalkapalloliittoon ja oli mukana Englannin liigan perustamiskokouksessa 11. huhtikuuta 1888. Liiga käynnistyi 8. syyskuuta ja Accrington kohtasi vieraspelissä Evertonin, joka silloin pelasi kotiottelunsa Anfieldillä. Ottelu päättyi Evertonin 2–1-voittoon. Myös toinen nykyinen Valioliiga-joukkue, Blackburn Rovers, pelasi kaikkien aikojen ensimmäisen liigaottelunsa Accringtonia vastaan. 15. syyskuuta Blackburnin Leamington Roadilla käyty ottelu päättyi 5–5-tasapeliin. Ensimmäisellä kaudella 1888–1889 Accrington FC sijoittui sarjassa seitsemänneksi.

Kausi 1889–1890 oli Accrington FC:n menestyksekkäin kausi. Seuran viidestä Englannin liigassa pelaamasta kaudesta se oli ainoa, jolloin joukkue voitti enemmän sarjapelejä kuin hävisi. Lyhyt liigataival päättyi kaudella 1892–1893 joukkueen jäätyä 1. divisioonan viimeistä edeltäväksi eli sijalle 15. 22. huhtikuuta 1893 joukkue pelasi viimeisen sarjapelinsä kohdatessaan karsintaottelussa Nottinghamin Trent Bridgellä 2. divisioonassa toiseksi tulleen Sheffield Unitedin. United voitti ottelun 1–0 ja Accrington putosi 2. divisioonaan.

Accrington FC ei kuitenkaan pelannut ainoatakaan ottelua 2. divisioonassa, sillä pudottuaan pääsarjasta joukkue luopui kokonaan liigapaikastaan ja liittyi kaudeksi 1893–1894 Lancashire Leagueen. Samoihin aikoihin joukkue ajautui taloudellisiin vaikeuksiin. Owd Redsin tarina sai lopullisen päätepisteensä 11. tammikuuta 1896, kun joukkue hävisi Lancashire Cupissa Darwenille tyrmäävästi 12–0.
**Korintinlahti** (kreik. Κορινθιακός Κόλπος, *Korinthiakós Kólpos*; myös *Kórinthoksenlahti*) on Joonianmeren lahti, joka erottaa Peloponnesoksen niemimaan Keski-Kreikasta. Lahti yhdistyy Joonianmereen lännessä Patraksenlahden kautta. Idässä Korintinlahden pohjukassa on Korintin kannas, joka erottaa sen Saroninlahdesta. Kannaksen läpi on rakennettu Korintin kanava.

Näkymä Náfpaktoksesta Korintinlahden yli kohti Peloponnesosta.
Lahden pituus on noin 130 kilometriä ja sen leveys vaihtelee 8,4 ja 32 kilometrin välillä. Suurin syvyys on 935 metriä. Hallinnollisesti lahden pohjoisrannikko jakautuu Keski-Kreikan alueeseen kuuluvien Boiotian ja Fokiin kesken, ja etelärannikko Peloponnesoksen alueen Korinthian sekä Länsi-Kreikan alueen Akhaian kesken. Korintinlahden pohjoisrannalla sijaitsee Náfpaktoksen kaupunki (entinen Lepanto) ja kaakkoisrannalla Kórinthos (Korintti).

Pohjoisrannikon lahtiin kuuluvat Itéanlahti, Antíkyranlahti ja Domvraínanlahti. Lahden itäpäässä sijaitsevat Alkyonidiensaaret eli Alkyonídes ja Domvraínanlahden suulla saaret Makrónisos (Díporta) ja Foniás. Länsipäässä Korintinlahden ylittää vuonna 2004 valmistunut Ríon–Antírrion silta.

Keskiajalla lahti tunnettiin myös nimellä *Lepantonlahti*, mikä tulee Náfpaktoksen italialaisesta nimestä. Lahdessa käytiin vuonna 1571 Lepanton taistelu, jossa Osmanien valtakunnan laivasto tuhoutui.

Aiheesta muualla
----------------

* Kuvia tai muita tiedostoja aiheesta **Korintinlahti** Wikimedia Commonsissa

Kreikan merialueet

|  |  |
| --- | --- |
| Egeanmeri | 
* Almyróksenlahti
* Argoliinlahti
* Chaniánlahti
* Elefsínanlahti
* Epídavroksenlahti
* Epídavros Limirán lahti
* Eteläinen Euboianlahti
* Fálironlahti
* Géranlahti
* Ierissóksenlahti
* Ikaríanmeri
* Iraklioninlahti
* Kallonínlahti
* Kassándranlahti
* Kaválanlahti
* Kíssamoksenlahti
* Kreetanmeri
* Maliakóslahti
* Málianlahti
* Mégaranlahti
* Mirampéllonlahti
* Moúdroksenlahti
* Myrtóonmeri
* Pagasitikóslahti
* Petaliónlahti
* Pohjoinen Euboianlahti
* Saroninlahti
* Singitikóslahti
* Siteíanlahti
* Soúdanlahti
* Strymonikóslahti
* Thermaïkóslahti
* Traakianmeri

 |
| Joonianmeri | 
* Amvrakikóslahti
* Antíkyranlahti
* Argostólinlahti
* Domvraínanlahti
* Itéanlahti
* Korintinlahti
* Kyparissiakóslahti
* Laganáksenlahti
* Lakonianlahti
* Messenianlahti
* Mýrtoksenlahti
* Patraksenlahti

 |
| Libyanmeri | Messaránlahti |
**Acclaim Studios Manchester** (ennen **Software Creations**) oli brittiläinen pelitalo.

Historia
--------

Studion perusti Richard Kay vuonna 1985.
Ennen studion perustamista Richard Kay työskenteli varastossa Ocean Softwarelle ja osti BBC Micron kiinnostuttuaan ohjelmoinnista. Kay opetteli assembly-ohjelmointia ja sai työn pelien kehityksessä. Muutaman pelin jälkeen Kay kiinnostui muista asioita ja siirtyi ilmavoimiin. Tämän jälkeen Kay työskenteli makuuhuoneestaan ja palkkasi Steve Ruddyn, joka myös työskenteli makuuhuoneestaan. Vuotta myöhemmin Kay palkkasi Mike Agerin ja Andrew Threlfallin, jolloin hän hankki toimiston tietokoneliikkeen yläkerrasta vastapäätä BBC:tä. Tuolloin he tekivät monia budjettipelejä Firebird Softwarelle. Kay palkkasi Mike Follinin, jonka veljet Tim ja Geoff sekä Mark Wilson seurasivat: heillä oli ennestään oma yritys, jonka peleille tehtiin seuraajia. Käännökset kolikkopeleistä kuten *Bubble Bobble* tekivät studiosta menestyneen. Tämän jälkeen studio pyrki kehittämään Nintendon Famicom-alustalle ja Mike Webb liittyi yhtiöön. Studio kehitti demon, josta tuli myöhemmin *Solstice* ja tämä avasi keskustelun Nintendon kanssa.

Acclaim Entertainment osti studion vuonna 2002 ja nimesi sen uudestaan Acclaim Studios Manchesteriksi.

Omien pelien kehittämisen lisäksi se teki käännöksiä muiden studioiden peleistä eri alustoille.
Studio oli ensimmäisiä Eurooppalaisia pelitaloja, jotka kehittivät pelejä japanilaisille pelikonsoleille. Studio kasvoi työllistämään yli sata henkilöä.

Lähteet
-------

1. 1 2 3 4 5 6 7 8 9 10 11 12 13  Software Creations *retrogamer.net*.  27.12.2021. Viitattu 16.6.2022. (englanniksi)
2. ↑  Acclaim Acquires New Studio *ign.com*.  1.5.2002. Viitattu 16.6.2022. (englanniksi)
3. 1 2  Software Creations Ltd. *mobygames.com*. Viitattu 16.6.2022. (englanniksi)
**Peter Lindmark** (s. 8. marraskuuta 1956 Kiiruna) on ruotsalainen jääkiekkoilija, pelipaikaltaan maalivahti. Hän edusti Ruotsin maajoukkuetta Calgaryn olympialaisissa 1988, kolmessa Kanada-cupissa ja seitsemissä MM-kilpailuissa, joissa hän saavutti olympiapronssin, Kanada-cupin hopean, kaksi maailmanmestaruutta ja kolme MM-hopeaa. Hänet valittiin MM-kilpailujen parhaaksi maalivahdiksi ja tähdistökentälliseen vuosina 1981 ja 1986. Ruotsin voittaessa maailmanmestaruuden Wienissä 1987 Lindmark oli ainoa ykkös- tai kakkostähdistökentälliseen valittu ruotsalainen, kun hänet valittiin kakkostähdistön maalivahdiksi. Lindmark voitti toisen maailmanmestaruutensa Suomen MM-kilpailuissa 1991 mutta pelasi kisoissa vain yhden ottelun loukkaannuttuaan viimeisessä harjoitusottelussa.

"Pekka" Lindmark edusti kotimaassaan IFK Kirunaa vuoteen 1979 saakka, Timrå IK:ta kausina 1979–1984, Färjestad BK:ta kausina 1984–1988 ja Malmö IF:ää kausina 1988–1997. Hän voitti Ruotsin-mestaruuden vuosina 1986, 1988, 1992 ja 1994. Pelaajauransa päätyttyä hän toimi Luleå HF:n maalivahtivalmentajana.

Lindmark palkittiin Ruotsin parhaana pelaajana Guldpuckenilla vuonna 1981. Malmö IF:n nimellä aiemmin pelannut Malmö Redhawks jäädytti Lindmarkin pelinumeron 1 vuonna 2011.

Lähteet
-------

1. 1 2 3 4  Peter Lindmark Sveriges olympiska kommitté. Viitattu 2.6.2020. (ruotsiksi)
2. 1 2 3 4 5 6 7 8  Peter Lindmark *Eliteprospects*. Viitattu 2.6.2020. (englanniksi)
3. ↑  Liesmäki, Erkki & Tala, Juhani: *MM-jääkiekko 1991*, s. 247, 249, 251. Turku: Oy Turun Sanomat / Serioffset, 1991. ISBN 952-90-2715-X.
4. ↑  Honkavaara, Aarne; Mennander, Ari & Vuorinen, Jukka-Pekka (toim.): *Jääkiekkokirja 1987–1988*, s. 140, 143. Uusi Suomi Oy / Kiekkolehti, 1987. ISSN 0784-3321.
5. ↑  Honkavaara, Aarne, ym. (toim.): *Jääkiekkokirja 1991–1992*, s. 173, 176. US-Mediat Oy / Kiekkolehti, 1991. ISSN 0784-3321.
6. ↑  Liesmäki, Erkki & Tala, Juhani: *MM-jääkiekko 1991*, s. 178. Turku: Oy Turun Sanomat / Serioffset, 1991. ISBN 952-90-2715-X.
7. ↑  Alfelt, Stefan: "Rörande" *Sportbladet*.  9.11.2011. Viitattu 2.6.2020. (ruotsiksi)
Ura-autoja.
**Ura-auto** on pienoisauto, jonka keulassa on ohjuri, eli autoradassa olevaan uraan upotettava autoa ohjaava nuppi. Ura-autot toimivat sähköllä. Ne ovat yleensä pienoismalleja oikeista automalleista. 

Ura-autoradat toi ensimmäisenä markkinoille 1950-luvulla brittiläinen Scalex tuotenimellä Scalextric. Niitä alkoivat valmistaa myös saksalainen pienoisjunavalmistaja Fleischmann ja italialainen Polistil, 1980-luvulla saksalainen Carrera ja 1990-luvulla Ninco ja FlyCar.. Yleisin mittakaava on 1:32. Suomessa ajetaan kilpaa myös 1:24-kokoisilla autoilla, näitä kutsutaan malliautoiksi. Autoja ohjataan ohjaimella, jolla voi säätää kaasua. On myös ohjaimia, joissa on muitakin toimintoja, mutta näitä käytetään yleensä vain malliautoissa. *lähde?*

Suomessa ura-autoilun harrastajia on noin 250. *lähde?*

1/24 Malliautot
---------------

Malliautojen korit ovat yleensä peräisin rakennussarjasta. Alustoina käytetään metallialustaa. *lähde?*

Skaala ja siipiautot
--------------------

Autoissa on yleensä Lexan-muovista valmistettu kori ja metallialusta. Tämä on ura-autojen nopein luokka. Tämä on AKK:n alainen laji. *lähde?*

Lähteet
-------

1. ↑  Ihan leluja.  *Tekniikan Maailma*, nro 22/2007, s. 160-164.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ura-autoilu**.
* FINSLOT
*
**George Latimer Bates** (21. maaliskuuta 1863 Abingdon, Illinois Yhdysvallat − 31. tammikuuta 1940 Chelmsford Iso-Britannia) oli yhdysvaltalainen luonnontieteilijä.

Bates opiskeli Knox Collegessa Galesburgissa ja Chicago Theological Seminaryssa. Vuonna 1895 hän asui Kaakkois-Kamerunissa ja elätti itsensä maata viljelemällä. Matkoillaan hän keräsi luonnonhistoriallista materiaalia ja lähetti niitä British Museumiin Lontooseen.

Vuonna 1928 Bates muutti Englantiin, missä hän kirjoitti teoksen *Handbook on the Birds of West Africa* (1930). Hän opetteli arabiaa ja vieraili Arabian niemimaalla tutkien alueen linnustoa. Hän kirjoitti käsikirjoituksen *Birds of Arabia* mutta ei saanut sitä julkaistuksi. Richard Meinertzhagen käytti käsikirjoitusta myöhemmin. Bates kirjoitti useita artikkeleita Arabian linnuista *The Ibis*-lehteen.

Bates nimesi useita uusia lintulajeja, muun muassa malinruusupeipon (*Lagonosticta virata*).

Lähteet
-------

1. ↑  ITIS


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Muut | 
* SNAC
* IdRef

 |

 |
Suomenkielinen Upwords-peli käynnissä.
Päättynyt englanninkielinen Upwords-peli.
**Upwords** on kolmiulotteinen sanaristikkolautapeli 2–4 pelaajalle. Se muistuttaa kaksiulotteista Scrabble-peliä, mutta kirjaimia voi latoa myös päällekkäin. Peliä suositellaan yli 10-vuotiaille. 

Pelin on keksinyt Elliot Rudell ja se on julkaistu 20 kielellä. Alkuperäinen julkaisija oli Milton Bradley -yhtiö, joka yhdistyi pelin nykyiseen oikeudenhaltijan Hasbron kanssa. Hasbro antoi pelille uuden nimen 'Scrabble Upwords'.  Suomessa pelin on julkaissut Parker Brothers sovitettuna suomen kieleen. Pelin tuotenimi oli 'UPWORDS'. 

Pelin alussa kaikki pelaajat saavat seitsemän satunnaista kirjainlaattaa, joista pelaaja pyrkii muodostamaan sanoja pelilaudalle, joka on 10x10-ruudukko. Sanoja muodostetaan joko lisäämällä kirjaimia suoraan pelilaudalle pysty- tai vaakasuoraan tai toisten kirjainten päälle. Jokaisesta sanasta, johon lisätään vähintään yksi kirjain, saa pisteitä sanassa olevien kirjainten verran mukaan luettuina päällimmäisen kirjaimen alla olevat kirjaimet. Kahden sanan risteyksessä olevat kirjaimet lasketaan kahteen kertaan. Yksikerroksisen sanan kirjaimista saa kaksinkertaiset pisteet. Suomenkielisessä pelissä vierasperäisistä kirjaimista 'B', 'C', 'D', 'F', 'G' saa kaksi lisäpistettä, kun ne laitetaan ensimmäistä kertaa sanaan. Jos pelaaja käyttää kaikki seitsemän kirjainta yhdellä pelivuorolla, hän saa kymmenen ylimääräistä pistettä. Yhden pelivuoron aikana laudalle sijoitettujen kirjainten pitää olla samalla suoralla.

Peli päättyy, kun kaikki kirjainlaatat on nostettu pussista ja yhden pelaajan laatat loppuvat, tai kun kukaan pelaajista ei pysty muodostamaan uusia sanoja, tai kun kaikki pelaajat ovat peräjälkeen luopuneet pelivuorostaan. Pelin lopussa käyttämättä jääneistä laatoista vähennetään kustakin 5 pistettä. Pelin voittaa se, jolla on pelin päättyessä eniten pisteitä.

Lähteet
-------

1. 1 2 3 4  UPWORDS-pelin säännöt pelipaketissa, Parker, 2003.
2. ↑  'The History of Scrabble boards...' *scrabble.wonderhowto.com*.  13.01.2011.

Aiheesta muualla
----------------

* Säännöt (engl.)
* Pelin esittely ja tietoja (engl.)
Peter Lenz radalla vuonna 2009.
**Peter James Lenz** (30. toukokuuta 1997 Orlando, Florida – 29. elokuuta 2010) oli kansainvälisesti menestynyt yhdysvaltalainen ratamoottoripyöräilijä.

Lenz oli nelinkertainen kansainvälinen mestari*selvennä* ja viisinkertainen Yhdysvaltain mestari. Hän aloitti 2009 kilpailemisen 125 GP -luokan juniorisarjassa. 29. elokuuta 2010 Lenz menehtyi lämmittelykierroksella tapahtuneessa onnettomuudessa Red Bull Indianapolis GP:ssä 13-vuotiaana.

Onnettomuudet
-------------

Lenz ajoi urallaan kolme suurempaa onnettomuutta: vuosina 2007 ja 2009 sekä viimeisessä kilpailussaan vuonna 2010. 8. heinäkuuta 2007 Peter Lenz oli kilpailemassa Kanadan Mini Road Race Formula 80 GP:ssä, kun toinen kuljettaja törmäsi vahingossa hänen ohjaustankoonsa pakottaen hänet kääntymään oikealle kohti useita muita kuljettajia. Yhdeltä kuljettajista murtui onnettomuudessa käsi. 

Portland International Speedwayssä 31. toukokuuta 2009 Peter Lenz kärsi jarruviasta ja ajoi puomiin 160 km/h vauhdissa. Häneltä murtuivat muun muassa pohjeluu, sääriluu ja reisiluu, hänen kasvoihinsa tuli haavoja ja yksi hermo katkesi. Peter Lenzin ensimmäinen kommentti vian mahdollisesta syystä oli se, että joku oli jättänyt jarrut pumppaamatta ennen kilpailua. Toisten ohella isä Michael Lenz spekuloi, että onnettomuuteen liittyi muutakin kuin jarrut.

29. elokuuta 2010 Lenz joutui lämmittelyn aikana onnettomuuteen MD250H-moottoripyörällään Red Bull Indianapolis GP:ssä. Lenz kaatui, ja häneen osui toinen kuljettaja, 12-vuotias Xavier Zayat. Ensihoitajat alkoivat välittömästi intuboida ja elvyttää Lenziä, ja he kiidättivät hänet Methodist-sairaalaan Indianapolisiin, jossa hän myöhemmin menehtyi vammoihinsa. Hallitseva MotoGP-maailmanmestari Valentino Rossi kaatui radalla harjoituksen aikana ja lämmittelyissä neljä kertaa, ja muut kärkikuljettajat myönsivät, että rata oli vaikea.

Lenzin hautajaiset pidettiin 3. syyskuuta 2010 St. Joseph Catholic Churchissa Vancouverissa Washingtonissa. 

Kerättyään lahjoituksia koulu, jota Lenz kävi, eli St. Joseph’s Catholic School nimesi 2016 Lenzin muistoksi urheilukentän Peter Lenz Memorial Athletic Field.

Lähteet
-------

1. 1 2  Motorbike Racer Peter Lenz, 13, Killed at Indy *cbsnews.com*. Viitattu 12.5.2018. (englanniksi)
2. ↑  . Viitattu 12.5.2018.
**Vuokonjärvi** on pitkä ja kapea järvi Vuokon kylässä Juuassa Pohjois-Karjalan luoteisosassa. Sen pinta-ala on 2,7 neliökilometriä. Etäisyys Joensuusta on 90 kilometriä pohjoisluoteeseen. Järven keskellä sijaitsee noin kaksi neliökilometriä laaja Ruottilansaari.

Maantiede
---------

Vuokonjärven pituus kaakosta luoteeseen on kahdeksan kilometriä. Järvi koostuu eteläisimmän osan Lehtilahdesta, jonka pohjoispuolella avautuu muutaman kymmenen hehtaarin laajuinen selkävesi. Siitä pohjoiseen järven jakaa kahtia noin neljä kilometriä pitkä Ruottilansaari. Saaren länsipuolella sijaitsee Kiteenselkä ja itäpuolella kapea, salmimainen järvenosa. Saaren pohjoispuolella sijaitsee Nykyrinselkä. Kiteenselkää ja Nykyrinselkää yhdistää Saviniemensalmi. Kiteenselkä on muuta järveä syvempi.

Ruottilansaaren pohjoispuolella on pienten saarten rykelmä ja itäpuolella pieni Riitansaari. Vuokonjärven pohjoiset ja eteläiset osat ovat luonnonsuojelualuetta. Rannat ovat kulttuurimaisemaa mukaan luettuna Ruottilansaaren pohjoinen ja eteläinen osa. Saaren keskiosa on metsämaata, jonka korkein kohta on noin 65 metriä järven pintaa ylempänä. Ruottilansaaren pohjoisosassa sijaitsee alle kymmenen aarin laajuinen lampi.

Vuokonjärveen laskee Salakkapuro kaakosta ja Myllypuro luoteesta. Kiteenselän länsirannalle laskee Kiteenpuro ja Savipuro. Vuokonjärven luusua on altaan kaakkoiskolkassa Amerikanniemen kohdalla, josta alkaa itään Pielisen Vuokonlahteen virtaava alle kaksi kilometriä pitkä Vuokonjoki. Pielisen korkeustaso on 2,3 metriä Vuokonjärveä alempi.

Vuokonjärven vesitilavuus on 9 427 000 kuutiometriä.

Vuokonjärvi (04.415.1.001) kuuluu Vuokonjoen valuma-alueeseen (04.415), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen jakovaihe on Pielisen reitin valuma-alue (04.4). Vuokonjärvi on Vuokonjoen valuma-alueen laajin vakavesi, toiseksi laajin on Jouhten. Vuokonjoen valuma-alueeseen kuuluu 32 vähintään hehtaarin laajuista vakavettä.

Lähteet
-------

1. 1 2 3 4 5  Vuokonjärvi, vakavesi, Juuka
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 28.4.2022.
3. ↑  Vuokonjärvi. Järviwiki. Viitattu 28.4.2022.
4. ↑  Vuokonjoen valuma-alue (04.415). Järviwiki. Viitattu 2.5.2022.
**Upstream-liiketoiminta** on öljy- ja kaasuteollisuuden osa-alue, johon kuuluu tuotantoketjun alkupään toiminta, kuten maan- ja vedenalaisten öljy- ja kaasuesiintymien etsiminen sekä koeporaukset ja niitä seuraava poraus- ja ylläpitotoiminta, jonka tarkoitus on kerätä löydetty raakaöljy tai maakaasu maan pinnalle. Öljy- ja kaasuteollisuudessa käytetyn jaon mukaisesti upstreamin lisäksi muita osa-alueita ovat midstream- ja downstream-liiketoiminta. 

Upstream-toimintaan erikoistuneet tai sitä harjoittavat monimuotoiset yhtiöt etsivät mahdollisilta alueilta öljy- ja kaasuesiintymiä ja niitä löytäessään suorittavat seismisiä kokeita, joiden tarkoitus on määrittää esiintymän koko ja koostumus. Ne suorittavat myös ensimmäiset koeluontoiset poraukset tutkiakseen esiintymää edelleen. Mikäli yhtiö on tyytyväinen tulokseen, se siirtyy tuotantovaiheeseen, jossa raakaöljyä tai luonnonkaasua aletaan pumppaamaan esiin.  Upstream-toimintaan kuuluvat myös liittyvät toiminnot, kuten toteutettavuustutkimusten tekeminen, poraustornien pystyttäminen ja laitteiden vuokraaminen.

Usptream, midstream ja downstream ovat liiketaloudessa käytettyjä termejä, joilla kuvataan tuottajayritysten osallistumista tuotantoketjun vaiheisiin. Raaka-aineita käsittelevä tuottaja harjoittaa upstream-liiketoimintaa ja esimerkiksi kuluttajalle päätyvän tuotteen valmistaja harjoittaa downstream-liiketoimintaa. Yritystä, joka toimii jokaisessa vaiheessa tuottaen itse tarvitsemansa raaka-aineet ja panostuotteet kuluttajalle päätyvää tuotetta valmistaessaan, kutsutaan integroituneeksi yritykseksi.

Katso myös
----------

* Toimitusketjujen ja logistiikan hallintajärjestelmä

Lähteet
-------

1. ↑  Upstream, Midstream & Downstream Internet Archive Wayback Machine, julkaistu alun perin Canadian Association World Petroleum Councilin (CAWPC) sivuilla. Viitattu 27.8.2017
2. 1 2  What is the difference between upstream and downstream oil and gas operations? Investopedia. Viitattu 27.8.2017
3. ↑  Johansson, Miika: Öljystä uusiutuviin – biopolttoaineet Suomessa CASE: North European Oil Trade Oy. Pro Gradu -tutkielma, Tampereen yliopisto. pdf-tiedostona. Viitattu 27.8.2017
4. ↑  Integrated Oil & Gas Company Investopedia. Viitattu 27.8.2017
Peter Lupus vuonna 1967.
**Peter Lupus** (s. 17. kesäkuuta 1932 Indianapolis, Indiana) on yhdysvaltalainen kehonrakentaja ja näyttelijä.

Kehonrakennusta harrastanut Lupus tuli Yhdysvalloissa tunnetuksi roolistaan elokuvassa *Seksiä ja muskeleita* (*Muscle Beach Party*, 1964). 1960-luvun alussa hän näytteli pääosia kolmessa italialaisessa peplum-filmissä sekä yhdessä perinteisemmässä seikkailuelokuvassa taiteilijanimellä *Rock Stevens*. Palattuaan Yhdysvaltoihin Lupus työskenteli suositussa tv-sarjassa *Vaarallinen tehtävä*. Myöhemmin hän esiintyi toisinaan elokuvien ja tv-sarjojen sivurooleissa.

Elokuvia
--------

* *Ercole contro i tiranni di Babilonia*, 1964
* *Golia alla conquista di Bagdad*, 1965
* *Il gladiatore che sfidò l’impero*, 1965

Lähteet
-------

1. ↑  Della Casa, Steve; Giusti, Marco: *Il grande libro di Ercole*, s. 350. Roma: Centro Sperimentale di Cinematografia, Edizioni Sabinae, 2013. ISBN 978-88-98623-051.

Aiheesta muualla
----------------

* Elonet: Peter Lupus
* Internet Movie Database: Peter Lupus (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat

 |
|  |
| Muut | 
* IdRef

 |

 |
**Kooma** on Oulussa vuonna 1997 perustettu vaatebrändi, joka tekee vaatteita käsityönä Oulun Heinäpäässä. Brändin perustaja, vaatteiden suunnittelija ja tekijä on oululainen Antti Putkonen. Kooman mallistoon kuuluu muun muassa pipoja, huppareita ja t-paitoja, ja ne ovat tyyliltään rentoa katumuotia.

Historia
--------

2000-luvun alkupuolella Oulun katukuvassa näkyi paljon Kooma-pipoja ja -huppareita. Kooma nousi suureen suosioon vuosituhannen alussa, kun suositussa Salatut elämät -sarjassa nähtiin Kooma-pipo Jasper Pääkkösen esittämän Saku Salinin päässä. Brändin perustaja Antti Putkonen oli myös mukana perustamassa Real Deal -myymälää Oulussa ja siellä myytiin Kooma-vaatteita. Tämän jälkeen brändi eli vuosia hiljaiseloa, mutta on pysynyt elossa ja vaatteita on tehty pienemmässä mittakaavassa.

Vuonna 2009 Antti Putkonen oli mukana Muodin Huipulle -ohjelmassa ja sai sitä kautta lisää näkyvyyttä brändilleen. Kooman tukikohtana on ollut Oulun Heinäpää, jossa kaikki vaatteet tehdään itse käsitöinä. Brändin slogan on ollut: Handmade in Heinäpää.

Vuonna 2019 Antti Putkonen hankki itselleen toimitilat Oulun Höyhtyältä ja Kooma-brändin toiminta saa jatkoa uusissa tiloissa vuodesta 2020 alkaen.

Sosiaalinen media
-----------------

Kooman markkinointi perustuu sosiaalisessa mediassa suosioon nousseen Koomamiehen tarinaan, joka on Antti Putkosen alter ego. Koomamies viihdyttää seuraajiaan räväkällä huumorillaan, sekä samalla markkinoi Kooma-brändiään.

Lähteet
-------

* Rautio, Samppa: Älyttömän mukava Koomamies kiroilee, snäppää ja suunnittelee vaatteita – 15 vuotta vanha Kooma-huuma tekee uutta nousua *YleX*.  24.2.2016. Yleisradio Oy. Viitattu 10.4.2020.
* Koivuniemi, Ville: Koo­ma­mies Antti Put­ko­nen: Yrit­tä­jät pel­kää­vät somea liikaa *Kaleva*.  20.2.2017. Viitattu 10.4.2020.
**EKA Nuffield** on brittiläiseen Nuffield-traktoriin perustuva kauhakuormain, jota rakennettiin aikoinaan Suomessa. 

Kesko Oy:n maansiirto-osasto tarjosi konetta lähinnä sorakuopille. Kuormaaja on sijoitettu traktorin takapäähän ja traktorin menosuunta on muutettu taaksepäin kääntämällä tasauspyörästö toisinpäin. Myös takasilta ja ohjauslaitteet oli käännetty. Ensimmäiset olivat hytittömiä, sitten tulivat saranoidut käännettävät lasikuitukopit ja viimeiset Ekat olivat jo peltihyttisiä. Koneen perusalustana käytettiin joko Nuffield DM4-, 460- tai 10/60-mallia. Ensimmäiset olivat vuosimallia 1963 ja viimeiset 1970-luvun taitteesta. Vakiovarusteisiin on lisätty ohjaustehostin, vastapaino ja hydraulipumppu sekä säiliö keulassa. Ekoja valmistettiin noin 200 kappaletta Eero Kiisken konepajalla Heinlahdessa, Pyhtäällä. Useita kymmeniä niistä on säilynyt. Traktori maksoi uutena vuonna 1963 noin 18 000 markkaa riippuen varustelusta, kun taas perus-Nuffield maksoi 8 000–9 000 markkaa.

CommonsCommons
Wikimedia Commonsissa on kuvia tai muita tiedostoja aiheesta **EKA Nuffield**.

Aiheesta muualla
----------------

* Tietoa EKA Nuffieldista Nuhvi.netissä
Uppvidingen kihlakunnan sijainti Smålandin maakunnan kartalla.
**Uppvidingen kihlakunta** (ruots. *Uppvidinge härad*) oli kihlakunta Kronobergin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 2 107,25 neliökilometriä ja asukasluku 23 960 henkeä. Kihlakuntaan kuuluneet kunnat olivat Åseda, Åsedan kauppala, Nottebäck med Granhult, Sjösås, Hornaryd, Drev, Dädesjö, Herråkra, Lenhovda, Älghult, Hälleberga, Ekeberga ja Algutsboda.

Kihlakunnan tuolloisista kunnista Hälleberga kuuluu nykyään Nybron kuntaan Kalmarin läänissä ja Algutsboda kuuluu Emmabodan kuntaan myös Kalmarin läänissä. Ekeberga kuuluu Lessebon kuntaan, Sjösås, Hornaryd, Drev ja Dädesjö puolestaan Växjön kuntaan. Muut kunnat muodostavat nykyisen Uppvidingen kunnan.

Lähteet
-------

1. ↑  I. Areal och folkmängd inom särskilda förvaltnings­områden m.m. befolk­nings­agglomera­tioner (PDF) (Tab. 1. Areal, folkmängd efter kön och civilstånd samt folkmängdstäthet i kommuner, församlingar, municipalsamhällen, härad och län den 31 december 1945, enligt indelningen den 1 januari 1946) *Folkräkningen den 31 december 1945*.  24.3.1947. SCB: Historisk statistik:  Statistiska centralbyrån. Viitattu 3.10.2015. (ruotsiksi)
Koos Kombuis
**Koos Kombuis** (alun perin André le Roux du Toit, s. 5. marraskuuta 1954 Kapkaupunki) on eteläafrikkalainen muusikko ja säveltäjä, joka tuli tunnetuksi yhtenä apartheid-järjestelmää vastustaneista *Voëlvry*-ryhmän (suom. *"Vapaa kuin taivaan lintu"*) muusikoista 1980-luvulla. Ryhmän tarkoituksena oli "vapauttaa afrikaanit historiansa kahleista". Ryhmän sanoitukset olivat hyvin kantaa ottavia ja sisälsivät raskasta arvostelua maan poliittista järjestelmää ja hallitsevaa Kansallispuoluetta kohtaa:

*As Afrikaans net kon dans en die NP beweeg. As al die ladies’ bars vol was en die tronke net leeg… As wit en swart een was en die polisie net nice, dan was hierdie land ook ‘n sweet paradise*
*Oi, jos afrikaanerit osaisivat tanssia ja NP [Kansallispuolue,Nasionale Party] voisi siirtyä. Oi, jos kaikki neitojen baarit olisivat täynnä ja vankilat tyhjiä.. Jos valkoiset ja mustat olisivat yhtä ja poliisi mukava - silloin tämä maa olisi kaunis paratiisi*
Kombuis on Etelä-Afrikassa tärkeä kulttuurivaikuttaja ja afrikaaneri-rockmusiikin keskeisiä hahmoja. Kombuis on kertonut keskeisiksi musiikillisiksi vaikutteikseen Bob Dylanin, Neil Youngin sekä Beatles-yhtyeen George Harrisonin ja John Lennonin. Kombuis esiintyy usein vain säestäen itseään kitaralla, mutta esiintyy joskus *Die Warmblankes*-yhtyeen kanssa. Hänen tunnetuimpiin lauluihinsa kuuluu *Lisa se Klavier* (Lisan piano).

Levytyksiä
----------

* Ver van die Ou Kalahari
* Niemandsland
* Elke Boemelaar se Droom
* Madiba Bay
* Blameer dit op Apartheid
* Mona Lisa
* Blou Kombuis
* Equilibrium
* 'n Jaar in die Son

Lähteet
-------

* Koos Kombuis (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Mykola Mih’novskyi.
**Mykola Ivanovytš Mih’novskyi** (ukr. Микола Іванович Міхновський; 1873 Turivka, Pultavan kuvernementti, Venäjän keisarikunta – 3. maaliskuuta 1924 Kiova, Ukrainan neuvostotasavalta, Neuvostoliitto) oli ukrainalainen nationalistinen poliitikko ja Ukrainan itsenäisyysliikkeen tärkeä ideologi.

Mih’novskyi opiskeli lakimieheksi Kiovan yliopistossa ja osallistui opiskeluaikanaan vuonna 1891 kansallismielisen Tarasilaisen veljeskunnan perustamiseen. Hän julkaisi vuonna 1900 pamfletin *Samostijna Ukrajina* ("Itsenäinen Ukraina"), jossa hän vaati Karpaateilta Kaukasukselle ulottuvan itsenäisen Ukrainan valtion perustamista. Samana vuonna perustettu Ukrainan ensimmäinen nykyaikainen puolue, Vallankumouksellinen ukrainalainen puolue (RUP), omaksui sen ohjelmakseen. Puolue kuitenkin luopui kiistanalaisena pidetystä itsenäisyysvaatimuksesta jo vuonna 1902, jolloin Mih’novskyi perusti uuden, entistä jyrkemmän Ukrainan kansallispuolueen (UNP). Hän levitti itsenäisyysaatetta seuraavina vuosina useissa julkaisemissaan lyhytikäisissä lehdissä. Yhteiskunnallisilta mielipiteiltään hän oli vasemmistolainen.

Helmikuun vallankumouksen jälkeen vuonna 1917 Mih’novskyi oli ensimmäisten joukossa organisoimassa Ukrainalle omaa armeijaa. Hän liittyi nyt porvarilliseen Ukrainan demokraattiseen talonpoikaispuolueeseen. Hän tuki Pavlo Skoropadskin hetmanaatin kukistamista marraskuussa 1918, koska Skoropadski oli ilmoittanut luopuvansa Ukrainan itsenäisyydestä. Bolševikkien valtaantulon jälkeen Mih’novskyi pakeni lyhyen vangitsemisen Kubanille ja myöhemmin Pultavan alueen maaseudulle. Hän palasi Kiovaan vuonna 1924, mutta jouduttuaan neuvostoviranomaisten vainoamaksi hän teki itsemurhan samana vuonna.

Lähteet
-------

1. 1 2 3 4  Volodymyr Janiv: Mikhnovsky, Mykola (englanniksi) *Encyclopedia of Ukraine* (1993), Internet Encyclopedia of Ukraine, Canadian Institute of Ukrainian Studies, Albertan yliopisto. Viitattu 31.12.2017.
2. 1 2  Johannes Remy: *Ukrainan historia*, s. 116–117. Gaudeamus, Helsinki 2015.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Puola

 |
|  |
| Muut | 
* Internet Encyclopedia of Ukraine
* IdRef

 |

 |
**Poccistraßen metroasema** on Münchenin metron asema, joka palvelee linjoja U3 ja U6. Asema sijaitsee Lindwurmstraßen alla, ja on nimetty Franz Graf von Poccin mukaan. Asemalle on myöhemmin lisätty erilaisia palveluita. Vuoteen 1985 asti asemalle liikennöi paikallisjuna, mutta vähäisen liikenteen vuoksi junat eivät enää pysähdy asemalla. 6. toukokuuta 2010 vaihdettiin asemalle uudet, kestävämmät näytöt, joita on ollut jo jonkin aikaa käytössä mm. Marienplatzilla ja Sendlinger Torilla.

Lähteet
-------

1. ↑  U-Bahnhof Poccistraße


|  |  |  |
| --- | --- | --- |
| Edeltävä asema:**Goetheplatz** | **U3** | Seuraava asema:**Implerstraße** |

|  |  |  |
| --- | --- | --- |
| Edeltävä asema:**Goetheplatz** | **U6** | Seuraava asema:**Implerstraße** |

Moosach   | Moosacher St.Martin Platz | Olympia-Einkaufszentrum  | Oberwiesenfeld | Olympiazentrum|  Petuelring  | Scheidplatz   | Bonner Platz | Münchner Freiheit   | Giselastraße | Universität | Odeonsplatz    | Marienplatz          | Sendlinger Tor    | Goetheplatz | Poccistraße | Implerstraße | Brudermühlstraße | Thalkirchen | Obersendling   | Aidenbachstraße | Machtlfinger Straße | Forstenrieder Allee | Basler Straße | Fürstenried West
Joachim Mrugowsky
**Joachim Mrugowsky** (15. elokuuta 1905 Rathenow – 2. kesäkuuta 1948) oli saksalainen natsitohtori, hygienisti, apulaisprofessori, lääketieteen tohtori ja Waffen-SS:n hygieniainstituutin päällikkö. Hän toimi toisen maailmansodan aikana vanhempana hygienistina SS-joukoissa, ja oli arvoltaan SS-eversti. Häntä syytettiin sodan jälkeen lääkärioikeudenkäynnissä. Hänen isänsä kuoli ensimmäisen maailmansodan alussa. Vuonna 1925 Joachim Mrugowsky aloitti luonnon- ja lääketieteenopintonsa Hallessa. Hän päätti opiskelunsa 1930–1931 ja sai molemmista tieteistä tohtorinarvon. Kahden vuoden työharjoittelun jälkeen hänestä tuli assistentti Hallen yliopiston hygieniainstituuttiin. Hänestä tuli avustava professori hygienian alalla Berliinin yliopistoon syyskuussa 1944.

Mrugowsky oli kannattanut natsi-ideologiaa vuodesta 1930 ja hän oli ensin ryhmänjohtajana paikallisessa kansallissosialistisessa opiskelijajärjestössä sekä sittemmin Saksan kansallissosialistisen puolueen puoluejäsen (Nro. 210 049). Vuonna 1931 hän liittyi SS:ään, jossa yleni sekä Waffen-SS:n että SS:n everstiksi.

Vuonna 1940 hän oli fysiatrina SS-divisioona "Das Reichin" kenttäsairaalassa, ja osallistui natsien sotaretkeen Länsi-Euroopassa. Hän osallistui miltei kaikenlaisiin kokeisiin, joita tehtiin keskitysleirivangeilla. Häntä syytettiin Nürnbergin lääkärioikeudenkäynnissä rikoksista ihmisyyttä vastaan. Mrugowsky tuomittiin kuolemaan elokuussa 1947 ja teloitettiin 2. kesäkuuta 1948.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |

 |
*Tämä artikkeli kertoo Britannian kuninkaallisen laivaston Bellona-luokan linjalaivasta. Muita merkityksiä on täsmennyssivulla.*

**HMS Bellona** oli Britannian kuninkaallisen laivaston vuonna 1760 vesillelaskettu Bellona-luokan 74-tykkinen kolmannen luokan linjalaiva.

Valmistus
---------

*Pääartikkeli: Bellona-luokka (linjalaiva)*
Alus tilattiin 28. joulukuuta 1757 Chathamin telakalta, missä rakennustöistä vastasi John Lock. Köli laskettiin 10. toukokuuta 1758. Alus laskettiin vesille 19. helmikuuta 1760 ja valmistui 6. helmikuuta, jolloin valmistuskustannukset olivat 43 391 puntaa 11 shillinkiä ja neljä pennyä.

Palvelus
--------

Alus romutettiin 1814.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. ↑  Winfield, Rif s. 63

*Bellona*-luokan linjalaivat

|  |
| --- |
| *HMS Bellona* – *HMS Dragon* – *HMS Superb* – *HMS Kent* – *HMS Defence* |
| Edeltäjä: Triumph-luokka – Seuraaja: Arrogant-luokka |
**Tukilentolaivue** (TukiLLv) on Suomen ilmavoimiin Satakunnan Lennoston Pirkkalan lentokentälle sijoitettu joukkoyksikkö.

Laivueen tehtävänä on puolustusvoimien ja valtiohallinnon tukeminen tukilentotoiminnalla sekä tutkimus- ja koelentotoiminta. Sen muita tehtäviä ovat mm. lentokuljetukset, laskuvarjohyppytoiminta, ilma- ja kartoituskuvaukset ja maalinhinaukset. *lähde?*

Aiemmin itsenäisenä toiminut laivue liitettiin Ilmasotakoulun organisaatioon 1. tammikuuta 2005 koulun nimenvaihdoksen yhteydessä. Pirkkalaan laivue siirtyi 1. heinäkuuta 2014 ja 1. tammikuuta 2015 alkaen laivue liitettiin virallisesti Satakunnan Lennostoon. *lähde?*

Nykyaika
--------

Laivue operoi ilmavoimien kuljetus- ja yhteyskoneilla kuten EADS CASA C-295M (CC), Learjet 35 (LJ), Pilatus PC-12NG (PI) ja Valmet L-70 Vinka (VN) sekä tutkimus- ja koelentokoneilla BAe Hawk (HW) ja F/A Hornet (HN) Pirkkalan tukikohdassa. Laivue jakautuu lentueisiin: *lähde?*

* 1. lentue – CC
* 2. lentue - LJ
* 3. lentue – PI.

Vuoden 2012 helmikuussa julkistetussa puolustusvoimauudistuksessa Tukilentolaivue päätettiin siirtää Pirkkalaan vuonna 2014. Samalla siihen liitettiin aiemmin Jämsän Hallissa sijainnut Ilmavoimien Koelentokeskus.

Historia ja perinteet
---------------------

Laivue perustettiin 1. tammikuuta 1997 Tikkakoskella lakkautetuista Tiedustelulentolaivueesta (TiedLLv) ja Utiin Kuljetuslentolaivueesta (KuljLLv), josta uuteen yksikköön liitettiin vain kuljetuslentue. Kuljetuslentolaivueen helikopterilentue siirrettiin samalla maavoimiin.

Laivueen hihamerkeissä on seuraavat eri lentueiden symbolit:

* 1. Ltue: potkuri ja suunnistuskehä (kuvaa kartoitustoimintaa)
* 2. Ltue: lentokoneen profiili ja kameran keilakuvio (kuvaa lentokuvaustoimintaa)
* 3. Ltue: potkuri ja viestisalamat (kuvaa elso-toimintaa)

Itsenäisen joukko-osaston vuosipäivä oli 1. lokakuuta ja kunniamarssi Kotkan pojat.

Komentajat
----------

Laivueen komentajina ovat olleet *lähde?*:

* everstiluutnantti Kimmo Hyvärinen 1.1.2011–1.6.2013
* everstiluutnantti Arto Kupiainen (s. 1961) 1.1.2006–31.12.2010
* everstiluutnantti Jukka Rastas (itsenäisen TukiLLv:n kom.) 1.9.1998–31.12.2005
* everstiluutnantti Ismo Partio 1.1.1997–31.8.1998

Lähteet
-------

* Toimituskunta: *Suomen ilmavoimat 80 vuotta*. Jyväskylä: Suomen ilmavoimat - The Finnish Airforce, 1998. ISBN 952-5026-10-8.

### Viitteet

1. ↑  Lennosto säilyy vahvana Pirkkalassa | Pirkkalainen *pirkkalainen.com*. Viitattu 1.2.2017.
2. 1 2  Suomen ilmavoimat 80 vuotta s. 36
3. ↑
4. ↑  Rele-lehti 3/2012, s. 18[vanhentunut linkki]
**Plédéliac** (bretoniksi *Pledeliav*) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Arguenonjoen varrella noin 32 kilometriä Saint-Brieucin kaupungista itään.

Château de la Hunaudaye
Plédéliacin nähtävyyksiin kuuluu keskiaikainen linna *Château de la Hunaudaye*. Linna on rakennettu noin vuonna 1220 suojelemaan bretagnelaisen herttuakunnan Penthièvren itärajaa, jonka takana oli toinen bretagnen historiallinen alue Poudouvre. Linna tuhoutui Bretagnen perimyssodan aikana 1300-luvulla, mutta rakennettiin uudelleen 1400-luvulla. Linna on nykyään osittain raunioitunut, mutta siinä on yhä jäljellä muun muassa vallihauta, nostosilta, viisi puolustustornia, sisäpiha sekä useita huoneita.

Lähteet
-------

1. ↑  Insee
2. ↑  Château de la Hunaudaye Official website of tourism in Brittany. Viitattu 28.12.2020. (englanniksi)

Aiheesta muualla
----------------

* Kuvia tai muita tiedostoja aiheesta **Plédéliac** Wikimedia Commonsissa
**Tukholman saaristo** (ruots. *Stockholms skärgård*) on Ruotsin suurin saaristo ja yksi koko Itämeren suurimpia. Se levittäytyy Tukholmasta, noin 60 kilometrin verran itään, rajoittuen Ahvenanmereen. Saaristo mukailee suurimmaksi osaksi Uplannin ja Södermanlandin maakuntien rannikkoa. Se koostuu arviolta 30 000 saaresta ja luodosta Öregrundin ja Landsortin välillä.

Heinä- ja elokuussa vuonna 1719 toistasataa Venäjän laivaston alusta hyökkäili saaristossa ja rannikolla ja poltti monia rakennuksia. Aikaa kutsutaan nimellä Rysshärjningarna.

Vuonna 1719 saaristossa arveltiin olevan noin 2 900 asukasta, pääasiassa kalastajia.*lähde?* Nykyään saaristossa on noin 10 000 asukasta, ja lisäksi siellä sijaitsee noin 50 000 vapaa-ajan asuntoa, joita asuttaa suurimmaksi osaksi tukholmalaiset. Saariston suurin kaupunki, pois lukien Tukholma, on Vaxholm. Kaupungin lähistöllä sijaitsee myös tunnettu louhos, Ytterby.

Saariston maisemaa on pitkän aikaa muokannut, ja muokkaa edelleen, maankohoaminen. Sen saaret kohoavat noin viiden millimetrin vuosivauhtia. 

Monet tunnetut runoilijat, kirjailijat ja taiteilijat ovat saaneet vaikutteita Tukholman saaristosta, ja ovat kokeneet sen kiehtovaksi. Joukkoon lukeutuu muun muassa August Strindberg, Ture Nerman, Roland Svensson, Ernst Didring sekä Aleister Crowley.

Saaria
------

|  |  |
| --- | --- |
| * Blidö
* Dalarö
* Finnhamn
* Furusund
* Grinda
* Husarö
* Ingmarsö
* Ljusterö
* Möja
* Nåtarö
* Nämdö
 | * Ornö
* Rindö
* Sandhamn
* Stomnarö
* Svartsö
* Söderöra
* Utö
* Vaxholm
* Yxlan
* Yxlö
* Öja
 |

Lähteet
-------

1. 1 2  Om Stockholms skärgård *stockholmarchipelago.se*.  Arkistoitu 1.4.2018. Viitattu 1.4.2018.
2. ↑  Mer om: Rysshärjningarna 1719 *Stockholms läns museum*. Viitattu 1.4.2018.

Aiheesta muualla
----------------

* Kuvia tai muita tiedostoja aiheesta **Tukholman saaristo** Wikimedia Commonsissa